
UZNESENIE VLÁDY SLOVENSKEJ REPUBLIKY

č. 609
z 2. septembra 2009
k analýze právnych predpisov vo vzťahu k realizovateľnosti projektov verejno-súkromného partnerstva (PPP) v SR a návrhu legislatívnych opatrení v oblasti PPP
	Číslo materiálu:
	24963/2009

	Predkladateľ:
	minister financií


Vláda
A. schvaľuje 

A.1. analýzu právnych predpisov vo vzťahu k realizovateľnosti projektov verejno-súkromného partnerstva (PPP) v SR a návrh legislatívnych opatrení v oblasti PPP;  

B. ukladá 

predsedovi Úradu pre verejné obstarávanie 

B.1. predložiť na rokovanie vlády novelu zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, v ktorej bude spresnená definícia koncesie a doplnená definícia kvázikoncesie v zmysle záverov Analýzy právnych predpisov vo vzťahu k realizovateľnosti projektov verejno-súkromného partnerstva (PPP) v SR a upravené všetky ďalšie ustanovenia tohto zákona, s ktorými uvedená zmena súvisí

do 31. októbra 2009 

B.2. predložiť na rokovanie vlády novelu zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, v ktorej budú zapracované všetky závery Analýzy právnych predpisov vo vzťahu k realizovateľnosti projektov verejno-súkromného partnerstva (PPP) v Slovenskej republike okrem záverov, ktoré budú zapracované v rámci úlohy v bode B. 1 tohto uznesenia
do 31. decembra 2010 

ministrovi financií  

B.3. predložiť na rokovanie vlády novely zákonov č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, č. 278/1993 Z. z. o správe majetku štátu v znení neskorších predpisov, č. 176/2004 Z. z. o nakladaní s majetkom verejnoprávnych inštitúcií a o zmene zákona Národnej rady SR č. 259/1993 Z. z. o Slovenskej lesníckej komore v znení zákona č. 581/2004 Z. z., č. 138/1991 Zb. o majetku obcí v znení neskorších predpisov, č. 446/2001 Z. z. o majetku vyšších územných celkov v znení neskorších predpisov, č. 431/2002 Z. z. o účtovníctve v znení neskorších predpisov, v ktorých budú zapracované závery analýzy právnych predpisov vo vzťahu k realizovateľnosti projektov verejno-súkromného partnerstva (PPP) v SR
do 31. decembra 2009 

B.4. predložiť na rokovanie vlády novelu zákona č. 595/2003 Z. z. o dani z príjmov v znení neskorších predpisov, v ktorej budú zapracované závery analýzy právnych predpisov vo vzťahu k realizovateľnosti projektov verejno-súkromného partnerstva (PPP) v SR
do 31. decembra 2010 

B.5. zabezpečiť vydanie metodických usmernení v oblasti daní a interných riadiacich aktov v rámci pôsobnosti Ministerstva financií SR, v ktorých budú zapracované závery analýzy právnych predpisov vo vzťahu k realizovateľnosti projektov verejno-súkromného partnerstva (PPP) v SR
do 30. júna 2010 

ministrovi výstavby a regionálneho rozvoja  

B.6. predložiť na rokovanie vlády novelu zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, v ktorej budú zapracované závery analýzy právnych predpisov vo vzťahu k realizovateľnosti projektov verejno-súkromného partnerstva (PPP) v SR
do 31. decembra 2009 

podpredsedníčke vlády a ministerke spravodlivosti  

B.7. predložiť na rokovanie vlády novelu zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov, v ktorej budú zapracované závery analýzy právnych predpisov vo vzťahu k realizovateľnosti projektov verejno-súkromného partnerstva (PPP) v SR
do 31. decembra 2009 
ministrovi dopravy, pôšt a telekomunikácií  

B.8. predložiť na rokovanie vlády novely zákonov upravujúcich oblasť cestnej infraštruktúry a novelu zákona č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov, v ktorých budú zapracované závery analýzy právnych predpisov vo vzťahu k realizovateľnosti projektov verejno-súkromného partnerstva (PPP) v SR
do 31. decembra 2010 

predsedovi Úradu pre reguláciu sieťových odvetví 

B.9. prijať novelu výnosu Úradu pre reguláciu sieťových odvetví č. 6/2008, ktorým sa ustanovuje regulácia cien tepla, v ktorej budú zapracované závery analýzy právnych predpisov vo vzťahu k realizovateľnosti projektov verejno-súkromného partnerstva (PPP) v SR
do 31. decembra 2009  

predsedovi Úradu geodézie, kartografie a katastra 
B.10. predložiť na rokovanie vlády novelu zákona č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov, v ktorej budú zapracované závery analýzy právnych predpisov vo vzťahu k realizovateľnosti projektov verejno-súkromného partnerstva (PPP) v SR
do 31. decembra 2009
ministrom
predsedom ostatných ústredných orgánov štátnej správy SR
B.11. predložiť na rokovanie vlády novely zákonov v ich vecnej pôsobnosti, v ktorých sú upravené právnické osoby založené z majetku štátu, spravujúce majetok štátu podľa osobitného predpisu alebo nakladajúce s majetkom, ktorý má osobitnú zákonnú kvalifikáciu (napr. prioritný infraštruktúrny majetok, prioritný investičný majetok a pod.), v ktorých budú zapracované závery analýzy právnych predpisov vo vzťahu k realizovateľnosti projektov verejno-súkromného partnerstva (PPP) v SR
do 31. decembra 2010. 

Vykonajú:
ministri 
predsedovia ostatných ústredných orgánov štátnej správy SR
Na vedomie:
predseda Združenia miest a obcí Slovenska 
prezident Únie miest Slovenska 

predsedovia samosprávnych krajov  

